
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Projekts sagatavots saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu.
1.2. Mērķis
Mērķa apraksts
Projekts paredz no valsts budžeta programmas 02.00.00 „Līdzekļi neparedzētiem gadījumiem” piešķirt finansējumu Nacionālajai elektronisko plašsaziņas līdzekļu padomei un Sabiedrisko elektronisko plašsaziņas līdzekļu padomei 377 074 euro apmērā papildu elektroenerģijas izmaksu segšanai sakarā ar energoresursu sadārdzinājumu, lai nodrošinātu televīzijas programmu izplatīšanu bezmaksas zemes apraidē 2022.gadā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar Elektronisko plašsaziņas līdzekļu likuma 60.panta pirmās daļas 14.1 punktu Nacionālā elektronisko plašsaziņas līdzekļu padome apstiprina galalietotājiem bez maksas zemes apraidē ciparformātā izplatāmo televīzijas programmu sarakstu. Šajā programmu sarakstā patlaban ir iekļautas astoņas televīzijas programmas: „LTV1” (SD jeb standarta izšķirtspējas kvalitātē), „LTV7” (SD kvalitātē), „LTV1” (HD jeb augstas izšķirtspējas kvalitātē), „LTV7” (HD kvalitātē), „ReTV”, „TV24”, „TV4” un „RADA”. Visas šīs televīzijas programmas galalietotājiem tiek izplatītas bez maksas ar zemes raidītājiem un ir pieejamas bezmaksas zemes apraides pirmajā tīklā jeb pirmajā multipleksā.

Lai nodrošinātu televīzijas programmu izplatīšanu bezmaksas zemes apraidē, 2021.gada 29.decembrī starp Nacionālo elektronisko plašsaziņas līdzekļu padomi un valsts akciju sabiedrību „Latvijas Valsts radio un televīzijas centrs” tika noslēgts līgums par galalietotājiem bez maksas izplatāmo programmu sarakstā iekļauto televīzijas programmu izplatīšanas ar zemes raidītājiem finansēšanas kārtību (Nacionālās elektronisko plašsaziņas līdzekļu padomes līguma Nr.9/4-31/2021, valsts akciju sabiedrības „Latvijas Valsts radio un televīzijas centrs” līguma Nr.50KD.03-02/20/00/2021/210) par periodu no 2022.gada 1.janvāra līdz 2024.gada 31.decembrim. Saskaņā ar minētā līguma 7.punktu kopējā summa gadā, kas tiek pārdalīta Nacionālajai elektronisko plašsaziņas līdzekļu padomei no valsts budžeta līdzekļiem par valsts akciju sabiedrības „Latvijas Valsts radio un televīzijas centrs” nodrošināmo pakalpojumu, ir 2 122 850 euro (ar PVN) kalendārajā gadā, un tā tiek noteikta kā maksa par televīzijas programmu izplatīšanu vienam bezmaksas televīzijas programmu multipleksam, kas tiek aprēķināta saskaņā ar līguma 1.pielikumā noteikto, kā arī maksa par izplatīšanas iekārtām patērēto elektroenerģiju un maksa par izplatīšanas radiofrekvenču piešķīruma lietošanas atļaujām un iekārtu elektromagnētiskās saderības nodrošināšanu.

Savukārt, saskaņā ar Elektronisko plašsaziņas līdzekļu likuma 15.panta pirmo, otro un sesto daļu Nacionālā elektronisko plašsaziņas līdzekļu padome ir izsniegusi valsts sabiedrībai ar ierobežotu atbildību „Latvijas Radio” (turpmāk – Latvijas Radio) programmas „Latvijas Radio 1” apraides atļauju Nr.RA-028/1, programmas „Latvijas Radio 2” apraides atļauju Nr.RA-028/2, programmas „Latvijas Radio 3 – Klasika” apraides atļauju Nr.RA-028/3, programmas „Latvijas Radio 4 – Doma laukums” apraides atļauju Nr.RA-028/4, programmas „Latvijas Radio 5 – Pieci.lv” apraides atļauju Nr.RA-028/5 un programmas „Latvijas Radio 6” apraides atļauju Nr.RA-028/6 (pieejamas: https://www.neplp.lv/lv/programmas). Visu programmu, izņemot programmas „Latvijas Radio 6”, iedalījums pēc aptveršanas zonas ir nacionālais. Programmas „Latvijas Radio 6” iedalījums pēc aptveršanas zonas ir vietējais, šajā programmā atbilstoši darbības pamatnosacījumiem (apraides atļaujas Nr.RA-028/6 pielikums Nr.RA-028/6-1) tiek nodrošināta sabiedriski nozīmīga satura pārraidīšana, tai skaitā Saeimas atklāto sēžu un atbilžu uz deputātu jautājumiem translācijas.

2019.gada 19.decembrī (uz periodu no 2020.gada 1.janvāra līdz 2024.gada 31.decembrim) starp Latvijas Radio un valsts akciju sabiedrību „Latvijas Valsts radio un televīzijas centrs” tika noslēgts līgums par kārtību, kādā valsts akciju sabiedrība „Latvijas Valsts radio un televīzijas centrs” nodrošina Latvijas Radio programmu raidīšanu valsts akciju sabiedrībai „Latvijas Valsts radio un televīzijas centrs” piederošo radio raidītāju tīklā Latvijā (Latvijas Radio līguma Nr.B6-1.4/3-20, valsts akciju sabiedrības „Latvijas Valsts radio un televīzijas centrs” līguma Nr.50KD.03-02/20/00/2019/251). Saskaņā ar minētā līguma 4.2.6.apakšpunktu Latvijas Radio ik mēnesi par saņemtajiem pakalpojumiem, iekārtām patērēto elektroenerģiju veic samaksu saskaņā ar valsts akciju sabiedrības „Latvijas Valsts radio un televīzijas centrs” noteikto tarifu, kas sastāv no maksas par piegādāto elektroenerģiju, sistēmas pakalpojumiem, obligātās iepirkuma komponentes un Piegādātāja elektrotīklu uzturēšanas izmaksām.
Problēmas un risinājumi
Problēmas apraksts
Atbilstoši valsts akciju sabiedrības „Latvijas Valsts radio un televīzijas centrs” rīcībā esošajiem datiem, maksa par patērēto elektroenerģiju 2022.gada janvārī, salīdzinot ar 2021.gadu, ir palielinājusies par 123%. Savukārt kopējais prognozētais kumulatīvais efekts visam 2022.gadam, ņemot vērā obligātā iepirkuma komponentes (OIK) samazinājumu, vērtējams kā elektroenerģijas izmaksu pieaugums apraides nodrošināšanai aptuveni 74% apmērā.
Risinājuma apraksts
Saskaņā ar valsts akciju sabiedrības „Latvijas Valsts radio un televīzijas centrs” veiktajiem aprēķiniem, lai kompensētu ievērojamo elektroenerģijas cenu kāpumu 2021.gada nogalē un 2022.gada sākumā, kā arī, lai televīzijas programmu izplatīšanu bezmaksas zemes apraidē varētu nodrošināt atbilstoši līgumam, kas noslēgts starp Nacionālo elektronisko plašsaziņas līdzekļu padomi un valsts akciju sabiedrība „Latvijas Valsts radio un televīzijas centrs”, nepieciešams palielināt valsts akciju sabiedrības „Latvijas Valsts radio un televīzijas centrs” piešķiramo kopējo finansējumu virszemes bezmaksas televīzijas apraides nodrošināšanai 2022.gadā par 175 001 euro (ar PVN), lai kopējais finansējums 2022.gada ietvaros veidotu 2 297 851 euro (ar PVN).

Kopējais pašreiz 2022.gadam piešķirtais finansējums (2 122 850 euro (ar PVN)) tika paredzēts kā:
- fiksētā maksa par televīzijas programmu izplatīšanu vienam bezmaksas televīzijas programmu multipleksam 1 553 250 euro gadā (bez PVN);
- maksa par izplatīšanas radiofrekvenču piešķīruma lietošanas atļaujām vidēji 40 500 euro gadā (bez PVN, bet saskaņā ar Pievienotās vērtības nodokļa likuma 3.panta astoto daļu PVN šajā gadījumā nemaz netiek piemērots);
- maksa par patērēto elektroenerģiju 167 700 euro gadā (bez PVN);
- pievienotās vērtības nodoklis 361 400 euro gadā.

Minētā maksa par patērēto elektroenerģiju 167 700 euro gadā (bez PVN) jeb 202 917 euro gadā (ar PVN), kas norādīta 6.2.apakšpunkta tabulas rindā ar nosaukumu "Likumā "Par valsts budžetu 2022. gadam" plānotās izmaksas (PVN iekļauts)", var mainīties atkarībā no elektroenerģijas faktiskās cenas. 2022.gada 8 mēnešos faktiskās izmaksas par patērēto elektroenerģiju sasniedza 221 194 euro (ar PVN), t.i. vairāk nekā tika plānots elektroenerģijas izmaksu segšanai visam 2022.gadam. Tādēļ piešķirtais finansējums 2 122 850 euro (ar PVN) apmērā ir nepietiekams, jo tas nespēj nosegt mainīgo elektroenerģijas komponenti. Lai nosegtu mainīgo elektroenerģijas maksu 2022.gadā, ir nepieciešami papildus 175 001 euro (ar PVN). Savukārt faktiskā izpilde uz 2022.gada 30.septembri ir 1 676 870 euro jeb 78.99 % no plānotā finansējuma (t.sk. 239 507 euro – par elektroenerģiju un 1 437 363 euro – par sakaru pakalpojumiem).

Bez papildu finansējuma nebūs iespējams nodrošināt bezmaksas televīzijas programmu apraidi pirmajā multipleksā, tādējādi no septembra Latvijā skatītājiem bez maksas nebūs pieejamas iepriekš norādītās astoņas televīzijas programmas, lai gan saskaņā ar Elektronisko plašsaziņas līdzekļu likuma 18.panta astoto daļu elektroniskajiem plašsaziņas līdzekļiem, kuriem izsniegta apraides atļauja, ir pienākums nodrošināt atļaujā noteikto apraides aptveršanas zonu.

Vienlaikus atbilstoši valsts akciju sabiedrības „Latvijas Valsts radio un televīzijas centrs” prognozēm Latvijas Radio elektroenerģijas izmaksu apjomu pieaugums 2022.gadā, salīdzinot ar 2021.gadā prognozētajām izmaksām 327 715 euro (ar PVN) apmērā, būs 202 073 euro (ar PVN) jeb 61,66%, veidojot kopējās elektroenerģijas izmaksas 2022.gadā 529 788 euro (ar PVN) apmērā.

Kopējais pašreiz 2022.gadam piešķirtais finansējums (2 177 586 euro (ar PVN)) tika paredzēts kā:
- Latvijas Radio programmu raidīšanas izmaksas valsts akciju sabiedrības „Latvijas Valsts radio un televīzijas centrs” piederošo radio raidītāju tīklā Latvijā saskaņā ar Latvijas Republikā spēkā esošajiem normatīvajiem aktiem 1 528 819 euro gadā (bez PVN);
- maksa par patērēto elektroenerģiju 270 839 euro gadā (bez PVN);
- pievienotās vērtības nodoklis 377 928 euro gadā.

Minētā maksa par patērēto elektroenerģiju 270 839 euro gadā (bez PVN) jeb 327 715 euro gadā (ar PVN), kas norādīta 6.2.apakšpunkta tabulas rindā ar nosaukumu "Likumā "Par valsts budžetu 2022. gadam" plānotās izmaksas (PVN iekļauts)", var mainīties atkarībā no elektroenerģijas faktiskās cenas. 2022.gada 8 mēnešos faktiskās izmaksas par patērēto elektroenerģiju sasniedza 333 279,21  euro (ar PVN), t.i. vairāk nekā tika plānots elektroenerģijas izmaksu segšanai visam 2022.gadam. Tādēļ piešķirtais finansējums 2 177 586 euro (ar PVN) apmērā ir nepietiekams, jo tas nespēj nosegt mainīgo elektroenerģijas komponenti. Lai nosegtu mainīgo elektroenerģijas maksu 2022.gadā, ir nepieciešami papildus 202 073 euro (ar PVN). Savukārt faktiskā izpilde uz 2022.gada 18.oktobri  ir 1 900 942 euro jeb 87,3% no plānotā finansējuma (t.sk. 360 484 euro – par elektroenerģiju un 1 540 458 euro – par sakaru pakalpojumiem).

Ņemot vērā augstāk minēto, Latvijas Radio ir nepieciešams finansējuma palielinājums programmu nodrošināšanai virszemes apraidē 2022.gadā 202 073 euro (ar PVN) apmērā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2022
	Turpmākie trīs gadi (euro)

	
	
	2023
	2024
	2025

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	377 074
	0
	0
	0
	0
	0

	2.1. valsts pamatbudžets
	0
	377 074
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-377 074
	0
	0
	0
	0
	0

	3.1. valsts pamatbudžets
	0
	-377 074
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	377 074
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	Aprēķins nepieciešamajam finansējuma palielinājumam programmu nodrošināšanai virszemes apraidē 2022.gadā:
 
	2022.gads
	Izmaksas mēnesī, euro bez PVN (Sabiedrisko elektronisko plašsaziņas līdzekļu padome)
	Izmaksas mēnesī, euro bez PVN (Nacionālo elektronisko plašsaziņas līdzekļu padome/TV)
	Kopā

	Janvāris
	33 259
	18 428
	51 687

	Februāris
	30 018
	16 678
	46 696

	Marts
	33 380
	18 440
	51 820

	Aprīlis
	30 921
	22 786
	53 707

	Maijs
	36 786
	27 955
	64 741

	Jūnijs
	36 786
	27 955
	64 741

	Jūlijs
	36 786
	27 955
	64 741

	Augusts
	36 786
	27 955
	64 741

	Septembris
	36 786
	27 955
	64 741

	Oktobris
	42 111
	32 074
	74 185

	Novembris
	42 111
	32 074
	74 185

	Decembris
	42 111
	32 074
	74 185

	Paredzamie faktiskie izdevumi 2022.gadā kopā (bez PVN)
	437 841
	312 329
	750 170

	PVN 21%
	91 947
	65 589
	157 536

	Paredzamie faktiskie izdevumi 2022.gadā kopā (PVN iekļauts)
 
	529 788
	377 918
	907 706

	Likumā "Par valsts budžetu 2022. gadam" plānotās izmaksas (PVN iekļauts)
	327 715
	202 917
	530 632

	Papildus nepieciešamais finansējums  (PVN iekļauts)
	202 073
	175 001
	377 074


Likumā "Par valsts budžetu 2022. gadam" resoram "47. Radio un televīzijas regulators" programmā 05.00.00 "Galalietotājiem bez maksas izplatāmo programmu sarakstā iekļauto televīzijas programmu izplatīšana" ir piešķirts finansējums 2 122 850 euro (ar PVN)), kas paredzēts kā:
- fiksētā maksa par televīzijas programmu izplatīšanu vienam bezmaksas televīzijas programmu multipleksam 1 553 250 euro gadā (bez PVN);
- maksa par izplatīšanas radiofrekvenču piešķīruma lietošanas atļaujām vidēji 40 500 euro gadā (bez PVN, bet saskaņā ar Pievienotās vērtības nodokļa likuma 3.panta astoto daļu PVN šajā gadījumā nemaz netiek piemērots);
- maksa par patērēto elektroenerģiju 167 700 euro gadā (bez PVN);
- pievienotās vērtības nodoklis 361 400 euro gadā.

Likumā "Par valsts budžetu 2022. gadam" resoram "46. Sabiedriskie elektroniskie plašsaziņas līdzekļi" programmā 02.00.00 "Sabiedriskā pasūtījuma īstenošana Latvijas Radio" ir piešķirts finansējums 12 692 193 euro, no kura 2 177 586 euro (ar PVN) ir paredzēti kā:
- Latvijas Radio programmu raidīšanas izmaksas valsts akciju sabiedrības „Latvijas Valsts radio un televīzijas centrs” piederošo radio raidītāju tīklā Latvijā saskaņā ar Latvijas Republikā spēkā esošajiem normatīvajiem aktiem 1 528 819 euro gadā (bez PVN);
- maksa par patērēto elektroenerģiju 270 839 euro gadā (bez PVN);
- pievienotās vērtības nodoklis 377 928 euro gadā.

Augstāk minētās maksas par patērēto elektroenerģiju 167 700 euro gadā (bez PVN) jeb 202 917 euro gadā (ar PVN) un 270 839 euro gadā (bez PVN) jeb 327 715 euro gadā (ar PVN), kas norādītas arī augstāk tabulas rindā ar nosaukumu "Likumā "Par valsts budžetu 2022. gadam" plānotās izmaksas (PVN iekļauts)", var mainīties atkarībā no elektroenerģijas faktiskās cenas. 2022.gada 8 mēnešos, kā tas skaidrots 1.3.apakšpunktā, faktiskās izmaksas par patērēto elektroenerģiju pārsniedza plānotos izdevumus elektroenerģijas izmaksu segšanai visam 2022.gadam. Tādēļ piešķirtais finansējums 2 122 850 euro (ar PVN) un 2 177 586 euro (ar PVN) apmērā ir nepietiekams, jo tas nespēj nosegt mainīgo elektroenerģijas komponenti.

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Ministru kabineta rīkojuma projektam kā kompensējošs pasākums ir paredzēts Satiksmes ministrijas sagatavotais Ministru kabineta rīkojuma projekts "Par atšķirīgu dividendēs izmaksājamo valsts akciju sabiedrības "Latvijas Valsts radio un televīzijas centrs" peļņas daļu par 2021.gadu", kurš paredz valsts akciju sabiedrībai “Latvijas Valsts radio un televīzijas centrs” 2022.gadā valsts budžetā papildus izmaksāt dividendes 377 070 euro apmērā elektroenerģijas cenu kāpuma dēļ radušos neparedzēto izmaksu segšanai. Finansējums izdevumu palielinājumam programmu nodrošināšanai virszemes apraidē 2022.gadā tiks nodrošināts, līdzekļus pārdalot no valsts budžeta programmas 02.00.00 "Līdzekļi neparedzētiem gadījumiem".
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

